b'\n_START_ARTICLE_\nMelissa Gilbert\n_START_SECTION_\nBiografi\n_START_PARAGRAPH_\nGilbert blev f\xc3\xb8dt den 8. maj 1964 i en j\xc3\xb8disk familie. Hun blev adopteret af skuespilleren Paul Gilbert og hans kone, Barbara Crane. Hun fik rollen som Laura Ingalls frem for 500 andre skuespillere, fordi hun gjorde et dybt indtryk p\xc3\xa5 Karen Grassle og Michael Landon. Rollen gjorde Melissa Gilbert verdenskendt. Hun gik p\xc3\xa5 samme skole som Michael Landons rigtige datter, Leslie Landon, og hun kom til at arbejde t\xc3\xa6t sammen med sin bror; Jonathan Gilbert, der skulle spille Laura Ingalls \xc3\xa6rkefjendes lillebror, "Willie Nelson" i Det Lille Hus p\xc3\xa5 Pr\xc3\xa6rien. Da Melissa blev otte, blev hendes for\xc3\xa6ldre skilt, og hun var 11, da hendes adoptivfar d\xc3\xb8de. I den tid, hvor Gilbert ikke var i gang med optagelserne til Det Lille Hus p\xc3\xa5 Pr\xc3\xa6rien , tilbragte hun ofte weekenderne hos Michael Landons familie, og da hun var 17, blev hun endda inviteret til skolebal af Michael Jr. Hun blev ogs\xc3\xa5 genforenet med familien Landon, da hun skulle genoptage sin rolle som Laura Ingalls i tv-filmen Det Lille Hus p\xc3\xa5 Pr\xc3\xa6rien. Hun opretholdt  kontakten til Landon til hans d\xc3\xb8d den 1. juli 1991.\n_START_SECTION_\nSenere karriere\n_START_PARAGRAPH_\nGilbert fortsatte med at arbejde som skuespiller, men mest i fjernsynet. Hun medvirkede i Choices of the Heart (1983) som Jean Donovon, og som Anne Sheridan i tre episoder af Babylon 5 sammen med sin mand, Bruce Boxleitner i 1996._NEWLINE_Gilbert vandt stillingen som formand for Screen Actors Guild i 2001 efter en omstridt valgkamp med Valerie Harper ved at f\xc3\xa5 21.351 stemmer mod 12.613 stemmer efter anden stemme-runde. I 2003 blev hun genvalgt ved at vinde over Kent McCord med 50% af stemmerne mod hans 42%. I  juli 2005 bekendtgjorde hun, at hun ikke ville stille op til formandsposten for 3. gang, og hun blev besejret af Alan Rosenberg, som overtog pladsen den 25. september. I 2006, optr\xc3\xa5dte Gilbert som Shari Noble, en patient, som \xc3\xb8nskede at f\xc3\xa5 rekonstrueret sine brystvorter efter at have beg\xc3\xa5et zoofili med sin hund i 4. s\xc3\xa6son af Nip/Tuck._NEWLINE_For sine bidrag til tv-branchen har Gilbert modtaget sin egen stjerne p\xc3\xa5 Hollywood Walk of Fame p\xc3\xa5 6429 Hollywood Blvd.  I 1998, blev hun ogs\xc3\xa5 optaget p\xc3\xa5 Western Performers Hall of Fame hos National Cowboy & Western Heritage Museum i Oklahoma City, Oklahoma. _NEWLINE_Gilbert har stadig kontakt med sin veninde, Alison Arngrim, der spillede rollen som Laura Ingalls\' \xc3\xa6rkefjende og sommetider bedste ven, "Nellie Olson" i Det Lille Hus p\xc3\xa5 Pr\xc3\xa6rien.'